
Fotósélet – 2010. július 19.
A Magyar Művelődési Intézet és Képzőművészeti Lektorátus és a Magyar Fotóművészeti Alkotócsoportok Országos Szövetségének elektronikus hírlevele
Felelős szerkesztő és kiadó: Győri Lajos
Webszerkesztő: Szabó Márta
Szerkesztőség: gyoril@mmikl.hu : Telefonszám: (1) 225-6029; (1), 225-6033;Telefax: (1), 225-6030                                 
Üzenetrögzítő éjjel-nappal: (1), 212-6258, Postacím: MAFOSZ, 1011 Bp., Corvin tér 8.
Archív számok megtalálhatók a  www.mafosz.hu weboldalon. Megjelenik a Nemzeti Kulturális Alap Közművelődési Kollégiumának támogatásával
*
*
A Fotóművészeti Nyári Egyetemről szóló képek
Nagy Sugár (Kőbányai Fotóklub) fotóalbumában 77 felvétel tekinthető meg a fotóstársakról: http://kep.tar.hu/kollegak/50675015#2
Szepesi Julianna és Tüske István E-MAFOSZ/b albuma a www.mafosz.hu weblapon várja az érdeklődőket.

*
A nyári egyetem hallgatói, az ajándékba szánt képeket a következő email címekre küldjék:
Bakod Pusztáról: bedigyula@uszod.hu
Kecskemét, Cifra Palotáról: kliv.ilona@t-online.hu
Az Érsekkerti néptáncról: rege00@gmail.com
A Kalocsai Porcelánfestő Manufaktúráról: porcelanfesto@t-online.hu
A tamburafesztiválról: rege1em@t-online.hu
A modellekről: szegedirenata@citromail.hu és patonay.kata@gmail.com
A meghívásos fotópályázatra: fotoselet2@gmail.com
A mafosz.hu társasági életről szóló képek kicsinyítve: gyoril@mmikl.hu
A fájlok elnevezése a fotós nevével kezdődjön.
*
Térítésmentes helyek a VI. Nemzetközi Ifjúsági Fotós Alkotótáborban
A Fényképezés Alapítvány 2010. augusztus 9. és 15. között rendezi meg Kalaznón az VI. Nemzetközi Ifjúsági Fotós Alkotótábort.
A tábor közös célja: új művek alkotása és egy olyan csoportos fotókiállítás létrehozása, amelyet egy évig vándoroltatni tud az Alapítvány az iskolagalériákban. Az alkotó munka során új ismereteket sajátíthatnak el a diákok a fotográfiai kifejezésmódról, továbbá a különféle fotótechnikák és technológiák célszerű használatáról.
A fényképezés iránt érdeklődést mutató 18 és 24 év közötti fiatalok saját munkaterv alapján dolgoznak az alkotótáborban. Kérhetnek szakmai segítséget, az elkészült munkákat pedig folyamatosan értékelik személyre szólóan, de az érdeklődő táborlakók jelenlétében. Főleg egyénileg fényképeznek, de néhány közös gyakorlat során megízlelik a közösségi munka élményét is.
Az alkotótábor részletes programja megtekinthető a www.mafosz.hu weblapon.
Elhelyezés sátrakban, akinek nincs jelezze. Étkezés naponta háromszor.
A táborba jelentkezhetnek 18-24 év közötti, nappali tagozatos diákok – iskolatípustól függetlenül, akik érdeklődnek a fotókultúra, a fotóművészet iránt (az életkori határok nem annyira szigorúak…).
A Szülőföld Alap támogatásának köszönhetően, a táborba 10 térítésmentes helyet biztosítanak a nem Magyarországon élő diákok részére. Nekik csak az oda-vissza utazás költségét kell vállalniuk.
Jelentkezés: emailben gyoril@mmikl.hu címen, egy rövid bemutatkozó levélben, amelyben a fotókultúra iránti érdeklődés szerepel és 3 db bármilyen témájú korábbi fotó. A bemutatkozó levélhez csatolt képek kis felbontásban, kis terjedelemben, képernyő minőségben küldendők.  A beérkező pályázatok mennyiségétől függően dönt az Alapítvány kurátora és képviselője a meghívásról, figyelembe véve a különböző országokból érkező igények arányos hely elosztását is. A döntést nem indokolják, de minden pályázót értesítenek emailben a meghívásról vagy férőhely hiányában az elutasításról.
Jelentkezési határidő: 2010. július 25.
Visszaértesítés: 2010. július 30-ig.
*
*
Kiállítások, események, meghívók
A Nógrád Megyei Fotóklub Óda az erdőhöz című fotókiállítása - a Muzsikál az erdő rendezvénysorozat részeként – Kazáron, a Magtárházban tekinthető meg július 31-ig, naponta 9-17 óra között. Kiállítók: Brunczel Tibor; Bodrogi Lászlóné; Bodrogi László; Bőviz Sándorné; Dr. Fancsik János; F. Csaba Mária; Fancsik Zsuzsanna; Filius Balázs; Homoga József; Kuris Judit; Medve Jánosné; Dr. Nyiri László; Palotás József; Dr. Révész Johanna; Stadler Árpád.
*
Siófokon, a 320 fok Galériában (Somogyi u. 53.)  Kortárs mexikói fotóművészet címmel tekinthető meg egy fotókiállítás 2010. október 31-ig. További információk: www.320fok.hu
*
Somogyfajszi fotótúrák, természetfotózás les-sátorból: 2010. augusztus 6-7-8.; augusztus 13-14-15.
Mindkét esetben fotósok és hozzátartozók is jelentkezhetnek. 
Szeptember 10-11-12 (Szarvasbőgés Boronkán!). Erre a fotótúrára csak fotósokat várnak. 
A csoportok létszáma korlátozott, ezért érdemes mielőbb lefoglalni a férőhelyeket. További információk: Nagy Gy. György, fotoszafari@gmail.com +36 30/ 9 320 848 www.fotoszafari.hu
*
Gyulakeszin, a Gyulaffy Napok kulturális programjaként mutatták a Bakony Fotóklub három tagjának - Békefi Antal, Láng Tibor és Noll Béla -  Reneszánsz töredékek című kollekcióját.
*
Ablak az égre. 2010 július 16-án, péntek délben Török Gáspár EFIAP marosvásárhelyi fotóművész
Képeiből nyílt zártkörű  kiállítás a Marosvásárhelyi Börtön klubtermében. A megnyitón a fiatalkorú fogvatartottak egy csoportja,a sajtó , TV képviselői és meghívottak vettek részt, köztük bírák, ügyészek, a város alpolgármestere és a  Sapientia Egyetem vezetői, ez utóbbiak ugyanis rendszeres program keretében foglalkoznak az elítéltek egy-egy csoportjával. A művész 13 fekete-fehér és 13 színes fotója került bemutatásra, köztük sok roma tárgyú képpel. A kiállítás célja az volt, hogy felhívja a fogvatartott roma fiatalok  egy részének figyelmét arra, hogy ők tudnák hitelesen, teljes valóságában rögzíteni saját etnikumuk életét és szokásait, amit idegenek előtt nem szívesen tárnak fel. 
*
*
KOMÁROM-ESZTERGOM MEGYEI FOTÓPÁLYÁZAT
A Komárom-Esztergom Megyei Önkormányzat Múzeumainak Igazgatósága az Esztergomi-Kertvárosi Féja Géza Közösségi Házzal együttműködve fotópályázatot hirdet.
A pályázat célja: a megye kortárs fotóművészeti alkotásaiból vándorkiállítás rendezése
A fotópályázaton bárki részt vehet életkortól, foglalkozástól függetlenül, de fontos, hogy Komárom-Esztergom megyében éljen. A pályázat témája kötetlen. A pályázatra csak olyan felvételeket nevezzenek a szerzők, amelyek 1-2 évnél nem régebben készültek Egy pályázó maximum 10 db – DIGITÁLIS képet küldhet be e-mailben, vagy CD-n (a CD-t nem küldjük vissza, de megőrizzük egy évig és személyesen átvehetők az esztergomi Féja Géza Közösségi Házban). Sorozat nem adható le, csak egyedi kép. A kiállítási képek költségét, nagyítását a rendező intézmény vállalja.  A beküldött alkotások optimális felbontása: 300 DPI, A/4-es méret. Az e-mailben beküldött JPG kiterjesztésű képek összterjedelme ne haladja meg a 10 Mb-ot. Óriáslevelet, tömörítést ne küldjenek.
A pályaművek file neve a következő adatokat tartalmazza ékezet nélküli betűkkel írva: a pályázó CSALADNEVE_KERESZTNEVE_Akeprovidcime JPG kiterjesztésben.
A pályázóknak nevezési lapot kell kitölteni. A nevezési lapon szereplő információk egyezzenek a file névben olvasható felirattal. A nevezési lap letölthető: www.kunymuzeum.hu, www.fejageza.uw.hu oldalról a fotópályázat menüpontból, vagy személyesen is kérhető Tatán, a Kiskastélyban, vagy Esztergomban, a Féja Géza Közösségi Házban előzetes időpont egyeztetés után. A nevezési lap beküldhető e-mailen is, de csak doc. formátumban. A nevezési lapra kérem, hogy írják rá a nevezési díj befizetésének napját és a befizetés módját.
A pályázóknak nevezési díjat kell fizetni, amelynek összege: 1500 Ft/fő, attól függetlenül, hogy hány fotót küldtek be. A nevezési díjakat a pályázattal és kiállítással kapcsolatos költségek fedezésére kívánják a szervezők fordítani.  A nevezési díj befizethető postai „rózsaszín” csekken is címünkre: KEMÖ Múzeumainak Igazgatósága. 2890 Tata, Néppark. Ebben az esetben feltétlenül írják rá a csekkre, hogy KÖZMŰVELŐDÉS-fotópályázat. A nevezési díj átutalható, de csak azon a néven, amely a nevezési lapon is szerepel. A megjegyzés rovatban itt is kérjük feltüntetni: közművelődés-fotópályázat. Számlaszámunk: 11600006-00000000-25215878.
Befizethető személyesen is Tatán, a Kiskastélyban, előzetes időpont egyeztetés után. Husz Kata: 20/362-3008.
Beküldési cím: muzeum.kozmuvelodes@gmail.com
Díjazás: 1-5. díj: oklevél és tárgyjutalom. A zsűri által beválogatott alkotások egy megyei vándorkiállításon kerülnek bemutatásra, melynek első helyszíne: Esztergom-Kertváros, Féja Géza Közösségi Ház, illetve a kiállítási anyagból tervezzük egy megyei fotóművészeti kiadvány kiadását is.
A zsűri a beadott fotókból válogatja ki a megyei kiállításon bemutatásra kerülő műveket (helyszín: Esztergom-Kertváros, Féja Géza Közösségi Ház), illetve a megyei kiállításra javasolt művekből a legjobbakat 2010 őszétől Megyei Vándor Kiállításra küldi.
Jelentkezési határidő és a munkák elküldésének időpontja folyamatos 2010. július 30-ig.
Zsűri: 2 megyén kívüli, 1 megyei szakértő
Zsűrizés: 2010. augusztus 15-ig. Értesítés a zsűrizés eredményéről: a Fotósélet hírlevelében, a www.mafosz.hu, a www.kunymuzeum.hu, www.fejageza.uw.hu oldalon augusztus 15-től.
Az eredményhirdetés 2010. szeptember 2-án a pályaművekből rendezett kiállítás ünnepélyes megnyitója alkalmával lesz Esztergomban, a Féja Géza Közösségi Házban.
Kiállítás időpontja, helyszíne: 2010. szeptember 2. csütörtök 17.00 Esztergom-Kertváros, Féja Géza Közösségi Ház. 2509 Esztergom-Kertváros, Damjanich u. 50.
Telefon: 33/319-376, E-mail címe: fejageza@invitel.hu Honlap címe: www.fejageza.uw.hu
A fotópályázattal kapcsolatban további információk kérhetők: Husz Kata 20/362-3008.
KEMÖ Múzeumainak Igazgatósága 2890 Tata, Néppark
A pályaműveket is erre a címre kell küldeni CD-esetén.
*
*
X. Nemzetközi Magyar Fotópályázat - 2010
Beérkezési határidő: 2010. augusztus 2-án reggel 6.00 óra
A Magyar Művelődési Intézet és Képzőművészeti Lektorátus, továbbá a Magyar Fotóművészek Világszövetsége fotókiállítást rendez 2010. szeptember 21. és 30. között, a határainkon túl élő és alkotó, magukat magyar nemzetiségűnek valló fotográfusok, továbbá a Magyar Fotóművészek Világszövetsége tagjai részére. A tárlat célja bemutatni és népszerűsíteni mindazon magyar alkotók munkásságát, akik a Kárpát-medencében, vagy azon is túl gazdagítják az egyetemes fotókultúrát. Ugyanakkor művészeti tevékenységükkel kapcsolatokat teremtenek a különböző országok, népek és kultúrák között.
Életkortól és foglalkozástól függetlenül, bárki részt vehet a pályázaton, aki nem magyar állampolgár, viszont magyar nemzetiségűnek vallja magát, bárhol is él a nagyvilágban. A magyar állampolgárok közül, csak az MFVSz tagjai pályázhatnak.
A pályázat témája kötetlen. Az alkotói szabadságot semmilyen formában nem korlátozzuk.
A pályázatra csak olyan felvételeket nevezhetnek a szerzők, amelyek a korábbi Nemzetközi Magyar Fotóművészeti Kiállításokon még nem szerepeltek.
Szerzőnként beküldhető maximum 10 db digitális vagy digitalizált felvétel JPG formátumban. A fotók hosszabbik oldala 2000 pixel legyen, vagy a nagyítható (levilágítható, nyomtatható) képméret 210x297 mm-re legyen beállítva.
A kiállításra bejutó képek nagyításának költségét az MFVSz vállalja.
Nevezési díj nincs!
Minden felvétel file-neve a pályázó CsaládneveKeresztneve egybeírva, majd a kép rövid (egy-két szavas) címe. A családnév előtt sem sorszám, sem előtag (dr., id., ifj, stb…) ne szerepeljen. Mindezeket a nevezési lapon lehet feltüntetni. Csak így tudjuk a file-névlistát abc-ben kezelni.
A pályaműveket e-mailben lehet beküldeni a fotoselet2@gmail.com címre. Egy küldemény terjedelme ne legyen nagyobb, mint 15 Mb. Ha szükséges, akkor a képek több levél mellékleteként küldendők. Figyelem! A becsomagolt állományokat, óriásleveleket nem fogadjuk, nem töltjük le. A műveket egyenként kell egy emailhez csatolni!!!!
A pályázóknak nevezési lapot kell kitölteniük, amelyet a szervezők bocsátanak az érdeklődők rendelkezésére. A nevezési lapon szereplő információk egyezzenek a fényképek címében feltüntetett leírással. A nevezési lap letölthető a www.mafosz.hu oldalról, a fotópályázatok menüpontból. A nevezési lap e-mailben is beküldhető a képekkel együtt.
Díjazás: a zsűri javaslatára öt alkotónak egy-egy négyezer Ft. értékű fotóalbumot és oklevelet adományoznak a rendezők.
Az alkotások beküldésével a szerzők hozzájárulnak ahhoz, hogy a fotókiállítás népszerűsítése érdekében szerzői jogdíj (felhasználási díj) fizetése nélkül, időbeli és térbeli korlátozás nélkül jelenjenek meg a sajtóban felvételeik, a szerzők nevének feltüntetésével.
Az eredményeket kizárólag a Fotósélet hírlevélben hozzuk nyilvánosságra, amelyet emailben küldünk el mindenkinek. De később megtekinthetők a www.mafosz.hu weblapon is.
A kiállítás időpontja: 2010 .szeptember 21-től  szeptember 30-ig.
További információk kérhetők Győri Lajostól a (00-36) (1) 225-6033-as telefonszámról (hétköznap reggel 7-10 óra között) vagy emailen: gyoril@mmikl.hu
